बीजिंग : चीन ने अरुणाचल प्रदेश के मुद्दे पर एक बार फिर भारत को आंख दिखाते हुए कहा कि वह पूर्वोत्‍तर के इस राज्‍य को भारत का हिस्‍सा नहीं मानता, बल्कि इसे दक्षिणी तिब्‍बत के एक हिस्‍से के रूप में देखता है। उसने साथ ही भारत को वास्तविक नियंत्रण रेखा (LAC) का सम्मान करने और सीमा मुद्दे को 'बेवजह तूल' नहीं देने के लिए भी कहा। चीनी विदेश मंत्रालय के प्रवक्ता गेंग शुआंग ने कहा कि भारत-चीन सीमा पर चीन का रुख पहले की तरह और स्पष्ट है। चीन की सरकार ने तथाकथित अरुणाचल प्रदेश को कभी मान्यता नहीं दी।